**ANUNŢ CONCURS**

**C.N. ROMARM S.A. – SUCURSALA CENTRUL DE EXCELENŢĂ ÎN CERCETARE, DEZVOLTARE ŞI INOVARE BUCUREŞTI** cu sediul în Bulevardul Timişoara , nr.5A organizează concurs pentru ocuparea postului de:

***SECRETAR ŞTIINŢIFIC* - COD COR 134503**

Domeniul de activitate: Cercetare dezvoltare în alte ştiinte naturale şi inginerie

Înscrierea la concurs se face în termen **de 10 de zile calendaristice** de la data publicării anunţului prin depunerea dosarului de concurs.

Dosarele se vor depune la secretariatul comisiei de concurs începand cu data de 05.12.2022 situat la sediul din Bulevardul Timişoara nr.5B, sector 6.

Dosarul de concurs va cuprinde:

1. cerere de înscriere la concurs;
2. copie act de identitate;
3. copie legalizată de pe diploma de licenţă, însoţite de foaia matricolă, precum şi copie legalizată de pe cartea de muncă şi/sau copie extras de pe registrul general de evidenţă a salariatilor pentru a dovedi vechimea;
4. copie legalizată de pe diploma de doctor în ramura de ştiinţă corespunzătoare postului, precum şi copii de pe alte diplome sau titluri ştiinţifice;
5. copie de pe Ordinul Ministrului Educatiei si Cercetării/deciziei de acordare a gradului profesional de cercetător ştiintific I/II;
6. curriculum vitae care trebuie să cuprindă elementele de la pct. 1 din Criteriile de selecție prezentate în Anexa 3 la Regulamentul de concurs;
7. documentele care atestă îndeplinirea condițiilor de participare, conform anexei nr. 1 la Regulamentul de concurs;
8. lista participărilor la programe/proiecte cuprinse în planuri/programe de cercetare naționale sau internaționale;
9. oferta managerială privind strategia de dezvoltare științifica a Sucursalei CECDI,
10. copie de pe act/document care atestă experienţa de minimum 2 ani în activitatea de conducere a unei unităţi de cercetare-dezvoltare, a unei subunităţi a acesteia sau a unui compartiment de cercetare – dezvoltare (laborator, departament etc.);
11. adeverinţă medicală care să ateste starea de sănătate corespunzătoare eliberată cu cel mult 30 zile anterior derulării concursului de către medicul de familie al candidatului sau de către alte unităţile sanitare abilitate;
12. cazierul judiciar;
13. cazierul fiscal;
14. declaraţie pe propria răspundere că nu a adus vreun prejudiciu patrimonial unei unităţi de cercetare – dezvoltare, conform legii.

**Principalele atribuţii ale postului**

* Asigură coerența activității de cercetare-dezvoltare a CECDI, cu eficientă maximă, prin aplicarea strategiei de dezvoltare a activității de CD în domeniul specific al companiei şi filialelor sale sau în domenii conexe industriei de apărare;
* Asigurã desfăşurarea activităţilor de cercetare aplicativă şi dezvoltare tehnologică şi a celor complementare acestora, în concordanţă cu misiunea şi obiectivele Sucursalei CECDI şi ale companiei, urmărindu-se dezvoltarea activităţii de cercetare în domeniul a rigorii ştiinţifice precum şi perfecţionarea pregătirii profesionale a personalului specific;
* Urmăreşte activităţile de cercetare aplicativă, industrială şi evaluarea aplicabilităţii practice a studiilor tehnico-ştiinţifice în vederea dezvoltării tehnologice a produselor din nomenclatorul de fabricaţie al filialelor companiei.
* Asigurã furnizarea de activităţi suport în dezvoltarea de noi direcţii de cercetare în domeniul de activitate al Sucursalei CECDI şi companiei prin scrierea/depunerea/adjudecarea/implementarea şi monitorizarea proiectelor ştiinţifice şi a contractelor de cercetare/dezvoltare, finanţate din alocaţii bugetare şi/sau fonduri europene/internationale.
* Coordonează şi/sau participă la activităţi privind:
* Cercetare-Dezvoltare-Inovare, finanţate prin Programe Naţionale PNCDI III, Programe Sectoriale ale MApN sau ale MEdC, din alocaţii bugetare sau din fonduri europene/internaţionale;
* Implementarea programelor/proiectelor de cercetare din domeniul de activitate sau al companiei şi a filialelor sale
* Testarea şi evaluarea produselor;
* Elaborează şi supune spre aprobare politicile societăţii în ceea ce priveşte activitatea de cercetare, dezvoltare și inovare care intră domeniile de competență ale postului;
* Identifică, promovează şi derulează proiectele de cercetare-dezvoltare pentru sucursala CECDI/aparatul central şi pentru filialele companiei;
* Evidenţiază riscurile de nerealizare a activităţilor de cercetare aferente proiectelor, propune şi aplică măsuri de atenuare/eliminare a riscului în cercetare;
* Propune conducerii CECDI planuri referitoare la achiziţia şi modernizarea de aparatură şi utilaje de cercetare-dezvoltare care să permită creşterea performanţei şi lărgirea domeniului de activitate;
* Asigură concretizarea de investiţii, inovaţii a creației tehnico-ştiinţifice rezultate în urma cercetărilor efectuate;
* Respectă etica şi deontologia activităţii de cercetare-dezvoltare-inovare;
* Respectă drepturile de proprietate intelectuală şi confidenţialitate convenite cu colaboratorii şi finanţatorii cercetării în condiţiile legii;
* Participă la aplicarea politicii editoriale și se preocupă de diseminarea rezultatelor specifice ale cercetării prin publicații de specialitate;
* Certifică, prin semnarea Procese verbale de avizare a lucrărilor de cercetare, Procese verbale de recepție a lucrărilor, referate științifice, recenzii, etc. calitatea și nivelul științific de realizare al contractelor de cercetare sau a lucrărilor științifice elaborate de colectivele sau membrii centrului;

**Condiții generale:**

1. să aibă cetățenie română și domiciliul în România;
2. este absolvent de învățământ universitar de lungă durată cu diplomă de licență și are titlul de doctor în științe inginererești;
3. să aibă experiență în domeniul de activitate al CECDI și pregătire profesională corespunzătoare, dovedită prin:
4. diplomă de studii superioare de specialitate, masterat/doctorat;
5. certificate de absolvire/diplome de absolvire ale unor cursuri organizate pentru angajați cu funcții de conducere în domeniul managementului;
6. să aibă minim două referințe profesionale relevante pentru experiența specifică în domeniul de activitate;
7. să fie apt din punct de vedere medical, dovada făcându-se prin adeverință medicală eliberată de medicul de familie sau de către alte unităţi sanitare abilitate;
8. îndeplinirea condițiilor de studii, vechime și alte condiții specifice cerințelor prevăzute în fișa postului.

**condiții specifice:**

1. să aibă o vechime de minim 10 ani în funcția de cercetător științific gradul II;
2. sa aibă experiența de minimum 5 ani în domenii de cercetare-dezvoltare stabilite în obiectul de activitate al Sucursalei CECDI și CN ROMARM SA, dovedită prin documente (adeverință angajat, decizie de numire sau contract individual de muncă);
3. să aibă experiență de minim 2 ani în activitatea de conducere dintr-o unitate de cercetare-dezvoltare/compartiment de cercetare-dezvoltare din domeniul de activitate al CECDI și CN ROMARM SA;
4. să aibă experiență în participarea/câștigarea și contractarea proiectelor naționale/internaționale cuprinse în PNCDI/Programe bilaterale/Programe internaționale;
5. să cunoască legislația specifică domeniului cercetării științifice și dezvoltării tehnologice;
6. condiții de probitate morală:
7. să nu aibă antecedente penale, dovada făcându-se pe bază de certificat de cazier judiciar;
8. să nu fi fost sancționat pentru încălcarea dispozițiilor legale în materie fiscală, dovada făcându-se pe bază de certificat de cazier fiscal;
9. nu a adus un prejudiciu patrimonial unei entități de cercetare – dezvoltare conform legii, dovada făcându-se prin declarație pe proprie răspundere.

Selecţia se va realiza potrivit Regulamentului de Concurs anunţat pe site-ul companiei.

Relaţii suplimentare se pot obţine la telefon 021.4131125, interior 272/221.

**DIRECTOR GENERAL**

**ŢUŢU GABRIEL**

29.11.2022

DIRECTOR SUCURSALA CECDI: Cristea Valentin